પાછલાં ચાર સપ્તાહમાં સ્થાનિક માર્કેટયાર્ડમાં એક મણે ૨૦થી ૪૦ રૂપિયા ભાવ તૂટી ગયા છે, જેના કારણે છૂટકમાં પણ ડુંગળીના ભાવમાં વધુ ઘટાડો જોવા મળ્યો છે. સ્થાનિક રિટેલ બજારમાં ૧૦ રૂપિયે પ્રતિકિલોની સપાટીએ છેલ્લા કેટલાય સમયથી ભાવ સ્થિર જોવા મળે છે. સ્થાનિક બજારના જાણકારોના જણાવ્યા પ્રમાણે સામાન્ય રીતે જુલાઇ-ઓગસ્ટ મહિનામાં ડુંગળીના ભાવમાં વધારો નોંધાતો હોય છે, પરંતુ આ વખતે પરિસ્થિતિ ઊલટી જોવા મળી શકે છે. ડુંગળીના ભાવમાં ડાઉન ટ્રેન્ડ જોવાઇ શકે છે.